Öeldakse, et punane tõstab söögiisu, ning seetõttu soovitatakse punast söögitoa värviks neile, kelle isu vajab toetamist. Paljude arvates on punane see värv, mida kõige paremini märgatakse. Sellepärast kasutavad punast nii mõnedki poliitilised ja ideelised rühmitused. Samal põhjusel on punast värvi hädapidurid, tulekustutid, tuletõrjeautod ja signaalraketid. Rääkimata punasest vaibast, mis tähtsate külaliste ette maha rullitakse.
Punane seostub pattudega, sellepärast räägime punaste laternate rajoonist. Samuti seostub see hädaohtude ja keeldudega. Teame, et just punane hoiatab ja sunnib liiklusmärgina peatuma.
Punane on esimese tšakra ehk juurtšakra värv. See tšakra asub sabakondi juurel ning esindab füüsilist heaolu ja põhivajadusi: turvatunnet ja ellujäämist. Kui igatsed punast värvi, mõtle, ka stunned, et sa oled kergesti haavatav ning vajad hoolitsemist. Kas tunned ennast juurtetu ja ringi triivivana?
Roosa, punase lahjem variant, on õrn, tütarlapselik ja naiselik värv. Sellega seostub sõprus ja iseendaga leppimine. Väikestes kogustes lisab see rõõmu, soojust ja mängulisust, nii et seda soo-vitatakse lastetuppa, aga kui roosat on korraga liiga palju, hakkab see mõjuma väga magusana.
Oranž on kollase ja punase segu. Soe, hõõguv, kuum ja tugev värv. Oranž sümboliseerib elujõudu, otsustavust, rõõmu, kergemeelsust ja rahutut meelt. Oranž on ergutav, energiline, tuju tõstev ja innustav. See on ka särav ja rõõmus värv, aga kui seda on ümberringi palju, võib see tunduda rõhuva ja agressiivsena.
Oranž on nabast allpool asuva teise tšakra ehk sakraaltšakra värv. See on seksuaalsuse, viljakuse ja tundeelu keskus. Kui sa tunned, et vajad oranži, või tundub see sulle hoopis vastumeelsena, mõtle selle üle, kuidas sa pöörad tähelepanu enda ja oma lähedaste vajadustele. Kas oled enda vastu karm? Kas lubad endale naudinguid? Kuidas sa tundeid väljendad?
Kollast seostatakse päikese, soojuse, jõu, intelligentsuse, õnne, lootuse ja rõõmuga. See värv sümboliseerib optimismi, reipust, toimekust, julgust, uudishimu, iseteadlikkust ja valgustumist.
Kollasega seostuvad ka kadedus, häbi, petmine, kavaldamine, argpükslikkus, hoiatused ja hädaohud. Samuti on kollast peetud ebausaldusväärseks, sest see värv proovib olla kuld, kuigi tegelikult ta seda ei ole. Kollast on nimetatud paigalpüsimise sümboliks - märgiks, mis ütleb: "Ära tee midagi!". Seetõttu on see kavalgusfooris paigal seismise värv, erinevalt punasest või rohelisest, mis annavad selged juhtnöörid, kuidas tegutseda.
Kollane on ere ja särav ning seda märgatakse alati. Seetõttu on kollane valitud infopunktide ja telefonikataloogide värviks. Eriti koos tumedate värvidega paistab kollane hästi silma ning tänu sellele on see hoiatusvärv, mis toimib nii herilaste kui ka teeremondi puhul.
Kollase ja tumeda värvi kombinatsioon võib olla ka ärritav. Kollane leevendab, tõstab tuju, karastab. Väikeste annustena teeb see meele rõõmsaks ning võib isegi masendust peletada. Kodus soovitatakse kollast köögi värviks.
Kollane on kolmanda tšakra, päikesepõimiku värv. Päikesepõimik asub nabapiirkonnas ning on rõõmu, eneseväärikuse ja ego, isikliku väe keskus. Sellega seostatakse iseseisvust, oma soovide, mõtete ja arvamuste arengut ja tunnistamist.
Kuidas sina kollasesse suhtud? Kas väldid kollast või tunned, et vajad seda värvi? Kas oled valmis uusi asju õppima ja kavandama? Kas elu valmistab sulle rõõmu? Kas triivid ringi ilma eesmärgita? Kas oled teadlik omaenda piiridest?
Roheline on kollase ja sinise segu. Roheline esindab tasakaalu, rahu, harmooniat, kasvamist, kevadet, värskust, noorust, tervist, elu, viljakust ja loodust. See on lootuse, rahuliku meele ja kannatlikkuse värv, aga samal ajal kiputakse seda nägema ka haiguse, viha, kadeduse ja häbi värvina. Ütleme ju vahel, et lähme kadedusest roheliseks.
Avariiväljapääsude ja evakuatsiooniteede märgid on rohelised, sest rohelist on tunnetatud värvina, mis annab võimaluse ja seostub hea õnnega. Paljudele inimestele mõjub roheline rahustavalt ja tasakaalustavalt. Mõned tunnevad, et see lisab keskendumisvõimet ja loovust. Roheline võib ka paranemist kiirendada.
Rohelist soovitatakse magamistoa värviks. Looduslikku rohelist peetakse meeldivaks taustavärviks, mis paneb teised värvid särama. Tumerohelist tunnetatakse turvalise ja kindla värvina, helerohelist rahuliku ja südamlikuna, kuid kollakasrohelist peetakse mürgiseks ja iiveldust tekitavaks.